Legal Document

Category: 932

Text:
42. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 414 της 30 Ιουν./7 Ιουλ. 1962 (ΦΕΚ Α΄ 100) Περί συμπληρώσεως του υπ’ αριθ. 870/1960 Β.Δ/τος περί Οργανισμού της Γενικής Διευθύνσεως Ταχυδρομείων. Έχοντες υπ’ όψιν: 1)τας διατάξεις του άρθρ. 7 του Νόμ. 3925/1959 «περί Υπουργείων και των Οργανισμών των Δημοσίων Πολιτικών Υπηρεσιών», 2)την υπ’ αριθ. Δ1.39651/2589/1961 απόφασιν (ΦΕΚ Β΄ 420/28.11.1961) «περί αναθέσεως αρμοδιοτήτων εις τον Υφυπουργόν Συντονισμού», 3)την υπ’ αριθ. 54/1962 γνωμοδότησιν του Ανωτάτου Συμβουλίου Δημοσίων Υπηρεσίων και 4)την υπ’ αριθ. 314/1962 γνωμοδότησιν του Συμβουλίου Επικρατείας, προτάσει των Ημετέρων Προέδρου της Κυβερνήσεως και επί του Συντονισμού, των Οικονομικών και των Συγκοινωνιών Υπουργών, απεφασίσαμεν και διατάσσομεν: Άρθρον μόνον.-Το περί διαρθρώσεως της Περιφ. Υπηρεσίας άρθρ. 21 του Β.Δ. υπ’ αριθ. 870/1960 «περί Οργανισμού της Γεν. Δ/νσεως Ταχ/μείων» συμπληρούται δια των ως κάτωθι 7 άρθρων του παρόντος, τροποποιουμένων και συμπληρουμένων άμα δια του επομένου άρθρ. 8 ενίων διατάξεων του αυτού Β.Δ/τος αφορωσών εις θέματα επανδρώσεως υπηρεσιών, αρμοδιοτήτων κλπ. Άρθρ.8.-1.Η θέσις Διευθυντού Υπουργείου επί 3ω βαθμώ Προϊσταμένου του παρά τη Κεντρική Υπηρεσία της Γενικής Διευθύνσεως Ταχυδρομείων Τμήματος προσωπικού Α΄ Κατηγορίας μεταφέρεται εις την Περιφ. Ταχ. Υπηρεσίαν ως θέσις Προϊσταμένου του παρά τω Κεντρικώ Ταχυδρομείω Αθηνών Τμήματος Επιταγών, η επί 4ω βαθμώ θέσις του οποίου ορίζεται ως θέσις βοηθού Επιθεωρητού παρά τη Περιφ. Ταχ. Επιθεωρήσει Αθηνών. 2.Τα παρά τω Κεντρικών Ταχυδρομείω Αθηνών Τμήματα Αποστολής συστημένων και αφίξεως συστημένων συγχωνεύονται εις εν Τμήμα υπό τον τίτλον Τμήμα συστημένης αλληλογραφίας η δε θέσις Προϊσταμένου επί 4ω βαθμώ του ενός των τμημάτων τούτων μεταφέρεται ως θέσις Προϊσταμένου του παρά τω αυτώ Ταχυδρομείω Τμήματος αεροπορικού Ταχυδρομείου του επί βαθμώ 3ω Προϊσταμένου του Τμήματος τούτου οριζομένου ως τρίτου Επιθεωρητού παρά τη Περιφ. Ταχ. Επιθεωρήσει Αθηνών. 3.Εκ των δύο θέσεων επί 3ω βαθμώ παρά τη Υπηρεσία Φιλοτελισμού της Κεντρικής Υπηρεσίας η μία ορίζεται ως θέσις Προϊσταμένου της Υπηρεσίας Φιλοτελισμού, η δ’ ετέρα θέσις Επιθεωρητού παρά τη Γενική Επιθεωρήσει, εκ δε των παρά τη αυτή Υπηρεσία 5 θέσεων υπαλλήλων επί 4ω βαθμώ η μία ορίζεται ως θέσις Προϊσταμένου του παρά τη Κ.Υ. της Γεν. Δ/νσεως Ταχυδρομείων Τμήματος Προσωπικού Α΄ Κατηγορίας. 4.Εις την αρμοδιότητα του παρά τη Κεντρική Ταχ. Υπηρεσία Τμήματος Συντηρήσεως Ταχ. Γραφείων ανάγονται και άπασαι αι ενέργειαι αι αφορώσαι εις την εγκατάστασιν και μετεγκετάστασιν των Ταχ. Υπηρεσιών ως και την διάθεσιν των χώρων τούτων. 5.Οι διαχειρισταί των εν τη Περιφερεία της Διοικήσεως Πρωτευούσης υφισταμένων αυτοτελών Ταχυδρομικών Υπηρεσιών υπόκεινται υπό τον έλεγχον και επιθεώρησιν των οικείων Περιφ. Ταχ. Επιθεωρήσεων, διατηρουμένης παραλλήλως και της αρμοδιότητος των προϊσταμένων των Μονάδων παρ’ αις ούτοι υπηρετούσιν όπως ασκώσι κατά την κρίσιν των έλεγχον της διαχειρίσεώς των. 6.Το παρά τη Γενική Αποθήκη Ταχ. Υλικού Τμήμα Αποστολής μετονομάζεται εις Τμήμα διαχειρίσεως βιβλίων και εντύπων το δε έτερον Τμήμα διαχειρίσεως εις Τμήμα διαχειρίσεως υλικού της Ταχ. Υπηρεσίας. Εις τον Ημέτερον επί των Συγκοινωνιών Υπουργόν, ανατίθεμεν την δημοσίευσιν και εκτέλεσιν του παρόντος. (Αντί της σελ. 40,01) Σελ. 40,01(α) 264-095 Γενική Διεύθυνση Ταχυδρομείων 22.Α.α.42 Άρθρ.1.-1.Ταχ. Γραφεία Γ΄ τάξεως δύνανται να συνιστώνται μετά πρότασιν της οικείας Ταχ. Δ/νσεως και γνωμοδότησιν του παρά τη Κεντρική Υπηρεσία Συμβουλίου Ταχ. Εκμεταλλεύσεως εις κωμοπόλεις ή χωρία 1)εάν εταχυδρομήθησαν εκείθεν κατά την διάρκειαν του προηγουμένου έτους αντικείμενα αλληλογραφίας αι εκ τελών των οποίων εισπράξεις αναλογούσιν εις 20.000 τουλάχιστον συνήθεις επιστολάς εσωτερικού ή 2)εφ’ όσον συντρέχωσιν δύο τουλάχιστον των ως κάτωθι προϋποθέσεων: (Αντί της σελ. 39) Σελ. 39(α) Γενική Διεύθυνση Ταχυδρομείων 22.Α.α.42 α)Η κωμόπολις ή το χωρίον είναι έδρα δύο τουλάχιστον αγροτικών διανομέων. β)Το λειτουργούν Πρακτορείον ή Κοιν. Ταχ. Γραφείον ως εκ της θέσεώς του εν τω Ταχ. δικτύω διαχειρίζεται σημαντικόν αριθμόν διαβατικών αποστολών, απαιτείται δε δια την διεξαγωγήν της υπηρεσίας ταύτης η χρησιμοποίησις τακτικού Ταχ. Προσωπικού. γ)Η κωμόπολις ή το χωρίον είναι έδρα πλειόνων των τριών Δημοσίων Αρχών δια την εξυπηρέτησιν των οποίων ενδείκνυται η σύστασις Ταχ. Γραφείου. 2.Δια την κατά την προηγουμένην παράγραφον σύστασιν Ταχ. Γραφείου Γ΄ τάξεως προαπαιτείται, συμφώνως τη παρ. 2 του άρθρ. 16 του Νόμ. 2045/ 1952, η δωρεάν παραχώρησις καταλλήλου οικήματος δια μίαν δεκαετίαν τουλάχιστον υπό της οικείας Κοινότητος ή οιουδήποτε τρίτου. Άρθρ.2.-1.Δια την μεταβολήν της τάξεως Ταχ. Γραφείου από Γ΄ εις Β΄ τάξεως απαιτείται αι εισπράξεις του Ταχ. Γραφείου Γ΄ τάξεως ν’ ανέρχωνται κατά μέσον όρον ετησίως συμφώνως προς τα στατιστικά δεδομένα της τελευταίας διετίας εις ποσόν αναλογούν εις 90.000 τουλάχιστον επιστολάς εσωτερικού ή η εν γένει κίνησίς του συνυπολογιζομένης και της διαβατικής τοιαύτης, να μη δύναται αποδεδειγμένως βάσει των οικείων στατιστικών στοιχείων ν’ αντιμετωπισθή μετά της δεούσης ενημερότητος υπό του προϊσταμένου και ενός ταχ. διανομέως. 2.Δια την μεταβολήν της τάξεως Ταχ. Γραφείου από Β΄ εις Α΄ τάξεως απαιτείται κίνησις εν γένει εις αριθμόν αποστελλομένων ταχ. αντικειμένων διπλασία τουλάχιστον της προβλεπομένης δια τα Ταχ. Γραφεία Β΄ τάξεως ή η εν γένει κίνησις του γραφείου, συνυπολογιζομένης και της διαβατικής τοιαύτης, να μη δύναται αποδεδειγμένως βάσει των οικείων στατιστικών στοιχείων ν’ αντιμετωπισθή ει μη δια δύο τουλάχιστον υπαλλήλων Α΄ Κατηγορίας και δύο ταχ. διανομέων. 3.Μεταβάλλεται η τάξις από Α΄ εις Β΄ ή από Β΄ εις Γ΄ παντός ταχ. Γραφείου Α΄ ή Β΄ τάξεως μη πραγματοποιούντος την κίνησιν ή μη συγκεντρούντος τας λοιπάς προϋποθέσεις τας προβλεπομένας υπό του παρόντος άρθρου δια την τάξιν υφ’ ην λειτουργεί. 4.Εκ των υφισταμένων ήδη Ταχ. Γραφείων Γ΄ τάξεως των μη εκτελούντων τηλεπικοινωνιακήν υπηρεσίαν καταργούνται πάντα όσα δεν συγκεντρούσι τας υπό του προηγουμένου άρθρου προβλεπομένας προϋποθέσεις συστάσεως. Σελ. 40(α) 199-070 Της τοιαύτης καταργήσεως δύνανται να εξαιρεθώσι μόνον τα Γραφεία, η εκτέλεσις της υπηρεσίας επιταγών των οποίων διεξάγεται ή δύναται να διαξαχθή ομαλώς, κατά τα οριζόμενα εν εδαφ. Β΄ της παρ. 1 του άρθρ. 14 του Νόμ. 2045/1952, υπό του διανομέως. Άρθρ.3.-1.Ταχ. Πρακτορεία δύνανται να συνιστώνται μετά πρότασιν της οικείας Ταχ. Δ/νσεως και γνωμοδότησιν του παρά τη Κεντρική Υπηρεσία Συμβουλίου Ταχ. Εκμεταλλεύσεως εις κωμοπόλεις ή χωρία οσάκις συντρέχει μία τουλάχιστον των κάτωθι προϋποθέσεων. α)Το συνεστημένον ή λειτουργούν Ταχ. Γραφείον Γ΄ τάξεως κατηργήθη συμφώνως τη οικεία διατάξει της παρ. 4 του προηγουμένου άρθρου. β)Η κωμόπολις ή το χωρίον εξυπηρετείται συγκοινωνιακώς δια τακτικών μέσων, αι ετήσιαι δε εισπράξεις εκ τελών ταχυδρομηθέντων εκείθεν αντικειμένων αναλογούσιν εις 10.000 τουλάχιστον επιστολάς εσωτερικού. γ)Τα δια την κωμόπολιν ή το χωρίον προοριζόμενα συστημένα αντικείμενα ταχ. δέματα και επιταγαί ανέρχονται εις διακόσια πεντήκοντα τουλάχιστον μηνιαίως. δ)Η κωμόπολις ή το χωρίον αποτελεί κέντρον ευρείας αγροτικής περιοχής η βελτίωσις ταχ. εξυπηρετήσεως της οποίας μόνον δι’ αγροτικού διανομέως εδρεύοντος εις τούτο δύναται να εξασφαλισθή. 2.Ταχ. Πρακτορεία μη πραγματοποιήσαντα εντός της πρώτης τριετίας της λειτουργίας των κίνησιν συνολικήν ανταποκρινομένην προς την προβλεπομένην εν ταις περιπτ. β΄ ή γ΄ της προηγουμένης παραγράφου καταργούνται. 22.Α.α.42 Γενική Διεύθυνση Ταχυδρομείων Άρθρ.4.-1.Η σύστασις Ταχ. Πρακτορείων, κατά τας διατάξεις του άρθρ. 7 του Α.Ν. 1814/1939, ως τούτο αντικατεστάθη δια του άρθρ. 1 του δια του Ν.Δ. 1153/1949 κυρωθέντος Α.Ν. 785/1948, εντός μεγάλων τουριστικών ξενοδοχείων ή μεγάλων καταστημάτων και κτιρίων διέπεται αποκλειστικώς υπό των διατάξεων του άρθρου τούτου πλήρως εφαρμοζομένων ως προς την αδάπανον λειτουργίαν του Πρακτορείου ως και τα πρόσωπα εις α ανατίθεται η διεύθυνσις τούτου. 2.Τα κατά την προηγουμένην παράγραφον Ταχ. Πρακτορεία εξαρτώμενα εκ του πλησιεστέρου Ταχ. Γραφείου ασχολούνται αποκλειστικώς εις την πώλησιν Ταχ. ενσήμων, παραλαβήν επιστολών συνήθων και συστημένων ως και την έκδοσιν και πληρωμήν Ταχ. επιταγών, προκειμένου περί Πρακτορείων ευρισκομένων εκτός της έδρας Ταχ. Γραφείου. 3.Ο διαχειριστής των Πρακτορείων του παρόντος άρθρου ορίζεται δι’ αποφάσεως του Προϊσταμένου της οικείας Ταχ. Δ/νσεως, μετά πρότασιν του Διευθυντού της Επιχειρήσεως, καταθέτοντος άμα υπέρ αυτού εγγυητικήν επιστολήν Τραπέζης δια ποσόν δραχ. 5.000. Άρθρ.5.-1.Εις Κοινότητας αριθμούσας 500 τουλάχιστον κατοίκους παρουσιαζούσας δε κίνησιν σημαντικήν, υπολειπομένην εκείνης ήτις προβλέπεται εν άρθρ. 3 του παρόντος δια την σύστασιν Ταχ. Πρακτορείου, δύναται να συνιστώνται Κοινοτικά Ταχ. Γραφεία. 2.Η λειτουργία των Κοινοτικών Ταχ. Γραφείων διέπεται υπό των περί τούτων κειμένων διατάξεων. Άρθρ.6.-1.Το Συμβούλιον Ταχ. Εκμεταλλεύσεως συνερχόμενον υποχρεωτικώς εντός του μηνός Ιανουαρίου ανά παν δεύτερον από της ισχύος του παρόντος έτους γνωμοδοτεί βάσει των τιθεμένων υπ’ όψιν αυτού σχετικών στατιστικών στοιχείων περί της συμφώνως προς τας διατάξεις του παρόντος καταργήσεως ή μεταβολής τάξεως των Ταχ. Γραφείων και Πρακτορείων. Άρθρ.7.-1.Η σύστασις των Ταχυδρομικών Γραφείων Γ΄ τάξεως και η μεταβολή της τάξεως των Ταχυδρομικών Γραφείων Γ΄ και Β΄ τάξεως γίνεται δια Β.Δ/τος εκδιδομένου προτάσει του Προέδρου της Κυβερνήσεως και των επί του Συντονισμού, των Οικονομικών και των Συγκοινωνιών Υπουργών. 2.Η σύστασις Ταχ. Πρακτορείων και Κοινοτικών Ταχ. Γραφείων γίνεται δια Β.Δ/τος εκδιδομένου προτάσει του επί των Συγκοινωνιών Υπουργού. 3.Τα άρθρ. 3-9 του από 5/4-17.5.1949 Β.Δ/τος «περί προαπαιτουμένων δια την σύστασιν και μεταβολήν τάξεως Τ.Τ.Τ. Γραφείων» καταργούνται.